Diari Oficial de la Generalitat Valenciana


Sumari del DOGV 5911, del 11-12-2008 (2008/14936)

Notificació a José Luis Riquelme Ruiz.
--------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14470


Data del document
:   24-11-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a José Luis Riquelme Ruiz. [2008/14267]  
Atés que s'ha intentat la notificació de la resolució en l'últim domicili conegut de l'interessat esmentat més amunt, de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució de la sol·licitud que s'adjunta, de la Direcció General d'Indústria i Innovació, de 23 de maig de 2008, en relació amb la sol·licitud de concessió d'explotació interposada per Jose Luis Riquelme Ruiz, en nom i representació d'Explotaciones Rocaper, SL.   
«Vista la sol·licitud realitzada en data 11 de febrer de 2000 per José Luis Riquelme Ruiz, en nom i representació de la mercantil Explotaciones Rocaper, SL, de concessió d'explotació, derivada del permís d'investigació per a recursos de la secció C) de la Llei de Mines, La Victoria, número 2.795 del Registre Miner de la província de València.   
Vista la resolució del secretari autonòmic d'Empresa de 6 de febrer de 2007, per la qual s'anul·lava la resolució del director general d'Indústria i Comerç de 19 de setembre de 2005 i s'ordenava la retroacció de les actuacions.   
Antecedents de fet  
Primer. En data 2 de juny de 1998 es va atorgar a la interessada permís d'investigació La Victoria, número 2.795 del Registre Miner de València, per un període de tres anys, al terme municipal de Chiva.  
Segon. Amb data 11 de febrer de 2000 la interessada va sol·licitar concessió per a l'aprofitament derivat del permís d'investigació esmentat en el punt expositiu primer.  
Va aportar juntament amb la sol·licitud tres còpies de la memòria resum d'impacte ambiental, tres còpies d'estudi d'impacte ambiental i tres còpies del projecte d'explotació.  
Tercer. Amb data 14 d'abril de 2000 es va demanar a la interessada que presentara documentació preceptiva per a la tramitació de l'expedient, relativa a informe detallat de la naturalesa geològica del jaciment, investigacions realitzades i resultats obtinguts, amb indicació dels recursos i les reserves, d'acord amb l'article 89 del Reglament General per al Règim de la Mineria (RGRM).  
Quart. El dia 18 d'agost de 2000 es va comunicar a la interessada que, mitjançant ofici de data 25 de març de 1999, es van imposar una sèrie de prescripcions per als plans de labors durant els tres anys de vigència del permís d'investigació, sense que fins a eixe moment s'haja justificat que s'han realitzat les prescripcions esmentades, i se li va atorgar un termini de tres mesos per a presentar informe d'investigació geologicominera.  
Cinqué. Amb data 25 de gener de 2001 es dicta resolució del cap del Servei d'Avaluació d'Impacte Ambiental que, tenint en compte la classificació i qualificació del sòl afectat per la proposta de la interessada (sòl no urbanitzable d'especial protecció forestal), no és procedent la continuació del procediment d'avaluació d'impacte ambiental per incompatibilitat amb la normativa urbanística aplicable.  
Sisé. Amb data 28 de febrer de 2001 es tramet a la interessada escrit del Servei Territorial d'Indústria i Energia on se li comuniquen una sèrie de deficiències en la documentació presentada i se li atorga un termini de deu dies per a esmenar-les.  
Seté. L'1 de març de 2001 es va presentar davant la Conselleria d'Indústria i Comerç escrit al qual s'adjunta annex al projecte d'explotació de la concessió directa del Pla d'Investigació.  
Huité. El dia 19 d'abril de 2001 va presentar la interessada sol·licitud d'ampliació del termini per a aportar la documentació requerida, sol·licitud que va ser denegada el 26 d'abril de 2001 per haver sigut requerida ja en diverses ocasions.  
Nové. Amb data 21 de juny de 2001 va ser presentada la documentació requerida per l'interessat.  
Deu. El 30 d'agost de 2001 es rep escrit de la interessada que aclarix que tenen sol·licitat el pas a concessió derivada de permís d'investigació de les quadrícules 2, 3, 5; així mateix, tenen sol·licitada la pròrroga del PI La Victoria per a les quadrícules 1 i 4; que la quadrícula 6 ha sigut descartada després de la investigació, per la qual cosa sol·liciten que s'adjunten als expedients que es tramiten de concessió, derivada de PI La Victoria i de pròrroga del PI La Victoria número 2.795.  
Onze. El 17 de setembre de 2001 es procedix a donar tràmit d'informació pública en el Butlletí Oficial de la Província, així com a sol·licitar informe de l'Institut Tecnològic Geominer d'Espanya i declaració d'impacte ambiental a la Conselleria amb competència en medi ambient.   
Amb data 18 d'octubre de 2001 té entrada en la Conselleria d'Indústria i Comerç escrit de designació de quadrícules sobre les quals se sol·licita el pas a concessió derivada de permís d'investigació; les quadrícules sol·licitades per a la concessió són les 1, 3 i 4, i es demana que continuen els tràmits iniciats i s'atorgue la concessió.  
Dotze. El dia 22 de febrer de 2003 es rep escrit del Servei d'Avaluació de l'Impacte Ambiental, en el qual es recorda que hi ha una resolució de la Direcció General de Planificació i Gestió del Medi, per la qual s'estimava no continuar el procediment d'avaluació mediambiental per ser incompatible amb la normativa urbanística, i per això es torna la documentació tramesa.  
Tretze. Amb data de registre d'eixida 3 de febrer de 2004 es va notificar a la interessada còpia de la resolució anterior i se li van concedir deu dies perquè esmenera la falta.  
Catorze. El 17 de setembre de 2004 es presenta escrit de la interessada on exposa que el terreny afectat per l'expedient està al terme municipal de Chiva, que es troba en una modificació del seu Pla General, i que està previst en principi la compatibilitat de l'ús del sòl amb l'activitat extractiva sol·licitada, per la qual cosa se sol·licita que se li atorgue una pròrroga d'un mes per a poder acabar els tràmits amb l'Ajuntament de Chiva.  
Aporta còpia d'escrit presentat davant l'Ajuntament de Chiva en què sol·licita que es certifique que el sòl on es pretén ubicar la concessió està en tràmit de modificació en el Pla General i es preveu que siga compatible amb l'activitat extractiva de recursos minerals.   
Quinze. Amb data 6 d'octubre de 2004 presenta la interessada escrit on sol·licita que quede en suspens l'expedient mentre no es resolga la modificació del Pla General en tràmit.  
Aporta còpia del certificat emés per l'Ajuntament de Chiva, segons el qual la Comissió Informativa de Planejament ha acordat modificar l'aprovació provisional del PGOU de 10 de desembre de 2002, i la Comissió Informativa d'Urbanisme de 25 de febrer de 2003, i comunicar estes modificacions a la Comissió Territorial d'Urbanisme i a l'equip redactor del PGOU.  
Setze. El dia 12 de novembre de 2004 se sol·licita a l'Ajuntament de Chiva informe sobre si les modificacions del PGOU afecten la sol·licitud de la interessada, i per a això s'identifica l'esmentada superfície.  
Dèsset. Amb data 9 de desembre de 2004, l'Ajuntament de Chiva comunica a la Conselleria amb competències en matèria d'indústria que les modificacions que l'Ajuntament de Chiva havia previst realitzar sobre el document d'aprovació provisional, de data 10 de desembre de 2002, del nou PGOU en tramitació i que es van recollir en onze punts en l'acord plenari de 19 de setembre de 2003, no recull en cap indicació sobre possibles autoritzacions o concessions mineres en la zona indicada en el seu escrit.  
Díhuit. El 30 de març de 2005 s'emet informe de l'enginyer tècnic de Mines que proposa la denegació de la sol·licitud de concessió derivada de PI La Victoria núm. 2.795, ja que no es disposa de la preceptiva declaració d'impacte ambiental favorable d'acord amb la normativa aplicable.  
Dènou. Amb data 17 de juny de 2005 basant-se en l'informe esmentat en el punt expositiu anterior es concedix audiència a la interessada amb caràcter previ a dictar la proposta de resolució.  
Vint. Amb data 19 de setembre de 2005 es dicta resolució del director general d'Indústria i Comerç, per la qual es denega la concessió d'explotació derivada del permís d'investigació per a recursos de la secció C) de la Llei de Mines, La Victoria, núm. 2.795, del Registre Miner de la província de València.   
Vint-i-un. Notificada la resolució el dia 2 de novembre de 2005, s'interposa recurs d'alçada el dia 1 de desembre de 2005, basant-se en el fet que mitjançant acta de la sessió extraordinària del Ple de l'Ajuntament de Chiva de 10 de desembre de 2002 s'aprova provisionalment el PGOU i es remet a l'òrgan competent de la Comunitat Autònoma per a l'aprovació definitiva; que la Comissió Informativa d'Urbanisme de 25 de febrer 2003, en el seu ordre del dia preveia una proposta del regidor delegat d'Urbanisme sobre rectificació d'errors del Pla General que incloïa afegir en l'apartat 2 de l'article I.1.35, relatiu a sòl no urbanitzable de protecció forestal, una reserva referent a jaciments arqueològics i/o altres recursos naturals que compten amb la singular autorització de la Generalitat Valenciana; que en l'acta de la sessió extraordinària del Ple de l'Ajuntament de data 19 de setembre de 2003 es va acordar excloure de l'apartat 2 de l'article I.1.35, sòl urbanitzable d'explotació; finalment, s'aporta acta de la sessió del Ple de l'Ajuntament d'anul·lació de l'acord del Ple de 19 de setembre de 2003, sobre modificacions del PGOU. Per tot això, considera que les raons que s'aporten desvirtuen l'informe del Servei Territorial d'Indústria i Seguretat Industrial de València, que com que està immers l'Ajuntament de Chiva en la tramitació del PGOU no es pot efectuar una modificació puntual de les normes subsidiàries en vigor; que el PGOU de Chiva preveu l'activitat extractiva d'especials recursos naturals en sòl no urbanitzable de protecció forestal; que sol·licita que no solament no es declare caducat el procediment, sinó que a l'empara de la documentació presentada es tramite l'estudi d'impacte ambiental, ja que els recursos de la secció C) són recursos naturals especials o, se suspenguen els terminis mentre no s'aprove el PGOU de Chiva.  
Vint-i-dos. El 17 de febrer de 2006 informa l'Àrea d'Indústria i Mines que les al·legacions de la interessada, pel que fa a la planificació minera, no aporten cap informació que poguera implicar una modificació de la mencionada resolució.  
Vint-i-tres. Amb data 6 de febrer de 2007 resol el secretari autonòmic d'Empresa anul·lar la resolució mencionada en el punt expositiu vint, no entrar a resoldre el fons de l'assumpte i ordenar la retroacció de les actuacions, a fi de traslladar a la Direcció General de Gestió del Medi Natural els motius de discrepància manifestats, perquè es reconsidere, així com perquè s'esmene la falta d'informe tècnic sobre la suficiència de la investigació realitzada i la racionalitat de l'explotació, i també el criteri sobre la documentació presentada, de conformitat amb el que s'ha establit en l'article 90.1 i 4 del Reglament General per al Règim de la Mineria.  
Vint-i-quatre. El dia 12 de novembre de 2007 es produïx reiteració de la sol·licitud de revisió de la declaració d'impacte ambiental pel secretari autonòmic d'Indústria, Comerç i Innovació.   
Vint-i-cinc. Amb data 7 de gener de 2008 es rep escrit de la directora general de Gestió del Medi Natural on s'estima que si el que es pretén és que en l'avaluació d'impacte ambiental es tinga en compte el Decret 82/2005, de 22 d'abril, d'Ordenació Ambiental d'Explotacions Mineres en Espais Forestals de la Comunitat Valenciana, caldria presentar de nou la sol·licitud d'avaluació, ja que encara que es retrotraguen les actuacions al 19 de gener de 2001, no estava en vigor l'esmentat decret; tot això prèvia modificació del planejament per a variar la qualificació del sòl.   
Fonaments de dret  
Primer. La Llei 22/1973, de 21 de juliol, de Mines, establix (article 68) els requisits necessaris per a la concessió d'explotacions mineres, i assenyala que se sol·licitaran presentant, a més d'altres documents que especifique el Reglament, el projecte d'aprofitament del recurs o recursos de què es tracte, el projecte que inclourà el programa de treballs, el pressupost de les inversions a realitzar i l'estudi econòmic del seu finançament, amb les garanties que s'oferisquen sobre la seua viabilitat.  
Entre eixos altres documents que especifica l'article 89 del Reglament General per al Règim de la Mineria (aprovat per Reial Decret 2.857/1978, de 25 d'agost) es troben l'informe detallat de la naturalesa geològica del jaciment, les investigacions realitzades i el resultats obtinguts, i també l'estudi de factibilitat i el projecte d'aprofitament del recurs de què es tracte.  
Segon. Així mateix, és aplicable al present cas la Llei 2/1989, de 3 de març, d'Impacte Ambiental, així com el reglament que la desplega (Decret 162/1990, del Consell de la Generalitat, de 15 d'octubre) aplicable als projectes públics o privats consistents en la realització d'obres, instal·lacions o qualssevol altres activitats enumerades en l'annex (inclosa l'extracció de materials de construcció com ara substàncies argiloses, roques i pissarres, elaboració d'àrids per a insistència, algeps, i roques ornamentals) que es pretenguen realitzar en l'àmbit de la Comunitat Valenciana. L'esmentada llei exigix, amb caràcter previ a la resolució administrativa, formulació d'una declaració d'impacte per l'òrgan ambiental, per a exigir que s'hi modifique, o s'utilitzen tecnologies alternatives, o proposar una nova localització, o emetre informe desfavorable del projecte si les alteracions previsibles no es consideren admissibles (article 5.1 de la mencionada llei).  
Per la seua banda, el Decret 162/1991, de 15 d'octubre, que aprova el Reglament de la Llei 2/1989, d'Impacte Ambiental, definix en l'article segon la declaració d'impacte ambiental com "el pronunciament de l'òrgan ambiental competent que, basant-se en l'estudi i l'avaluació d'impacte ambiental, determina respecte als efectes ambientals previsibles la conveniència o no de realitzar l'activitat projectada i, en cas afirmatiu, les condicions que han d'establir-se amb vista a l'adequada protecció del medi ambient i els recursos naturals".   
Així mateix, l'article 24 de l'esmentada norma establix que "la declaració d'impacte ambiental determinarà, només als efectes ambientals, la conveniència o no de realitzar el projecte i, en cas afirmatiu, fixarà les condicions en què haja de realitzar-se"   
Tercer. En este sentit, la Resolució de 25 de gener de 2001 del cap del Servei d'Avaluació d'Impacte Ambiental, resolució que considerava que no procedia la continuació del procediment d'avaluació d'impacte ambiental per incompatibilitat de l'actuació amb la normativa urbanística, i d'acord amb la qual es va denegar la sol·licitud de l'interessat, posava de manifest, sense cap dubte, el criteri desfavorable de l'òrgan ambiental respecte a l'explotació pretesa per l'interessat, i atorgava prevalença a la protecció forestal sobre l'actuació minera.  
Si bé és cert que la declaració d'impacte ambiental, com a tècnica singular que introduïx la variable ambiental en la presa de decisions sobre els projectes amb incidència important en el medi ambient, que representa i garantix una visió més completa i integrada de les actuacions sobre el medi i, en definitiva, una reflexió més gran en els processos de planificació i de presa de decisions, es caracteritza perquè l'autoritat competent substantiva, lluny de quedar absolutament vinculada per la dita declaració d'impacte ambiental, pot discrepar en qualsevol dels aspectes que la integren, és a dir, tant en l'aspecte referit a la conveniència d'executar el projecte, com en el del contingut de les condicions a què haja d'ajustar-se; discrepància que, si tinguera lloc, seria resolta per l'òrgan de govern de la comunitat autònoma corresponent; en el present cas, la Conselleria d'Empresa, Universitat i Ciència va sol·licitar (Resolució del secretari autonòmic d'Empresa de 6 de febrer de 2007) la reconsideració del seu criteri a la conselleria amb competències en matèria de medi ambient, i va ordenar per a això la retroacció de les actuacions; reconsideració que, no obstant això, va ser rebutjada d'acord amb l'escrit de la Direcció General de Gestió del Medi Natural de 7 de gener de 2008.   
Quart. També cal tenir en compte que, a pesar que l'interessat basa la seua disconformitat en una possible modificació del Pla General d'Ordenació Urbana per l'Ajuntament de Chiva, tal modificació urbanística no ha pogut acreditar-se; és més, amb data 9 de desembre de 2004 es va presentar escrit de l'Ajuntament de Chiva on comunicava a la Conselleria que les modificacions previstes sobre el document d'aprovació provisional de data 10 de desembre de 2002 del nou PGOU en tramitació, i que es van recollir en onze punts en l'acord plenari de 19 de setembre de 2003, no arreplegaven cap indicació sobre possibles autoritzacions o concessions mineres en la zona indicada.  
Cinqué. Atés que és la formulació de la declaració d'impacte ambiental un tràmit de compliment obligat en tots els projectes inclosos en l'annex de la Llei 2/1989 (article 5), així com en el seu reglament de desplegament, cal concloure que la Direcció General d'Indústria i Innovació, òrgan competent per a la concessió de l'explotació minera, no pot atorgar l'esmentada concessió sense esta declaració o, si és el cas, la resolució de la corresponent tramitació d'una discrepància al medi ambient. Per tot això, procedix denegar la sol·licitud presentada per l'interessat de data 11 de febrer de 2000.  
Resolució  
En virtut d'això, esta Direcció General d'Indústria i Innovació resol denegar la sol·licitud realitzada pel Sr. José Luis Riquelme Ruiz, en nom i representació de la mercantil Explotaciones Rocaper, SL, en data 11 de febrer de 2000, de concessió d'explotació derivada del permís d'investigació per a recursos de la secció C) de la Llei de Mines, La Victoria, número 2.795, del Registre Miner de la província de València.   
La present resolució no és definitiva en la via administrativa i contra esta podrà interposar-se recurs administratiu d'alçada davant el secretari autonòmic d'Indústria, Comerç i Innovació, en el termini d'un mes comptat des de l'endemà de la notificació, en qualsevol dels registres assenyalats en l'article 38.4 de la Llei de Règim Jurídic de les Administracions Públiques i del Procediment Administratiu Comú, d'acord amb el que s'ha disposat en els articles 114 i 115 de la mencionada llei.  
València, 23 de maig de 2008.- El director general d'Indústria i Innovació: Bruno Broseta Dupré»  
València, 24 de novembre de 2008.- El sotssecretari: Ricardo Bayona Giménez.